CELEX: 62016TN0919
Language: lt
Date: 2016-12-28 00:00:00
Title: Byla T-919/16: 2016 m. gruodžio 28 d. pareikštas ieškinys byloje Collins/Parlamentas

6.3.2017   
            
            
               LT
            
            
               Europos Sąjungos oficialusis leidinys
            
            
               C 70/23
            
         2016 m. gruodžio 28 d. pareikštas ieškinys byloje Collins/Parlamentas
   
   (Byla T-919/16)
   (2017/C 070/32)
   Proceso kalba: anglų
   
      Šalys
   
   
      Ieškovė: Jane Maria Collins (Hotham, Jungtinė Karalystė), atstovaujama advokato I. Anderson
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. spalio 25 d. Europos Parlamento sprendimą neginti ieškovės privilegijų ir imuniteto,
            
         
               —
            
            
               priimti sprendimą dėl ieškovės Parlamentui pateikto prašymo ginti jos privilegijas ir imunitetą remiantis Protokolo dėl Europos Sąjungos privilegijų ir imunitetų 8 straipsniu,
            
         
               —
            
            
               nurodyti atsakovui padengti ieškovės dėl minėto sprendimo patirtą neturtinę žalą,
            
         
               —
            
            
               nurodyti atsakovui padengti ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas grindžiamas Europos žmogaus teisių konvencijos 6 straipsnio pažeidimu, nes Europos Parlamento Teisės reikalų komitetas ir Europos Parlamentas neišklausė, kokiais įrodymais remiasi ieškovė.
            
         
               2.
            
            
               Antrasis ieškinio pagrindas grindžiamas Europos žmogaus teisių konvencijos 6 straipsnio pažeidimu, nes Europos Parlamento Teisės reikalų komitetas ir Europos Parlamentas tinkamai nepaaiškino sprendimo neginti ieškovės imuniteto pagal Protokolo dėl Europos Sąjungos privilegijų ir imunitetų 8 straipsnį motyvų.
            
         
               3.
            
            
               Trečiasis ieškinio pagrindas grindžiamas Europos žmogaus teisių konvencijos 6 ir 11 straipsnių pažeidimu, nes Europos Parlamento Teisės reikalų komitetas ir Europos Parlamentas nesurengė nešališko posėdžio.
            
         
               4.
            
            
               Ketvirtasis ieškinio pagrindas grindžiamas Europos Parlamento Teisės reikalų komiteto ir Europos Parlamento padaryta rimta teisės klaida.